Съдържание

# Размери на шрифтовете

Този диалогов прозорец служи за задаване на размерите на шрифтовете във формулата. Изберете базов размер и всички елементи на формулата ще бъдат мащабирани според него.

За достъп до тази команда...

Изберете Форматиране - Размер на шрифта

## Базов размер

Всички елементи на формулата се мащабират пропорционално спрямо базовия размер. За да промените базовия размер, изберете или въведете желания размер в пунктове. Можете също така да ползвате други мерни единици или друга метрика, при което ще последва автоматично преобразуване в пунктове.

За да промените за постоянно подразбирания размер (12 пкт), използван в LibreOffice Math, трябва да зададете желания нов размер (например 11 пкт) и да натиснете бутона По подразбиране.

## Относителни размери

В този раздел можете да определите относителните размери на всички видове елементи по отношение на базовия размер.

### Текст

Изберете относителния размер на текста във формулата спрямо базовия размер.

### Индекси

Изберете относителния размер на индексите във формулата спрямо базовия размер.

### Функции

Изберете относителния размер на имената и другите елементи на функциите във формулата спрямо базовия размер.

### Операции

Изберете относителния размер на математическите операции във формулата спрямо базовия размер.

### Граници

Изберете относителния размер на означенията за граници във формулата спрямо базовия размер.

## По подразбиране

Натиснете този бутон, за да запазите промените като подразбирани настройки за всички нови формули. Преди промените да бъдат записани, ще се покаже подкана за потвърждение.

Моля, подкрепете ни!